<classify> Pacha Anisia Benatus amelazwa hospitali ya Muhimbili kutokana na kupungukiwa maji mwilini.Anisia na Melnesia ambao walikuwa wameungana sehemu kubwa ya mwili waliwasili nchini Ijumaa iliyopita wakitokea Saudi Arabia ambako walikuwa wakipewa matibabu baada ya operesheni yenye mafanikio ya kuwatenganisha.Akizungumza jana, daktari bingwa wa upasuaji wa watoto, Zaituni Bokhary alisema Anisia hali yake ilianza kubadilika tangu akiwa kwenye ndege kurejea nchini.Mapacha hao walizaliwa Januari, mwaka jana Kyaka, Missenyi mkoani Kagera wakiwa wameungana, walipelekwa Saudi Arabia Julai 8, mwaka jana baada ya Mfalme Salman kutoa idhini ya kufanyika kwa upasuaji kwa gharama ya serikali ya Saudia.Vitu vinne usivyofahamu kuhusu pacha hao;Walizaliwa na figo tatu Imebainika kuwa mapacha hao walizaliwa na wakiwa na figo tatu badala ya nne, na baada ya vipimo ikagundulika Melnesia ana figo mbili lakini moja haifanyi kazi, wakati Anisia ana figo moja. Kwa maana nyingine watoto hao kila mmoja ana figo moja.Waliungana utumbo mkubwa na Ini:Pacha hao pia waliungana utumbo mkubwa na sehemu ya kipande cha ini hata hivyo jopo la Madaktari 35 waliofanya upasuaji huo walifanikiwa kutenganisha na kuwatengenezea kila mmoja mfumo wake.Hawana mfumo wa haja kubwa:Anisia na Melnesia wana mfumo wa haja ndogo, lakini hawana mfumo wa haja kubwa, kitendo kilichowalazimu jopo la Madaktari nchini Saudi Arabia kuwatengenezea njia ya muda ya kutolea haja kubwa ambapo watakuja kufanyiwa upasuaji mwingine wa kuwatengenezea njia ya kudumu mwaka mmoja ujao.Kuwekewa miguu bandia wakitimiza miaka minne:Mapacha hao ambao walizaliwa na miguu mitatu lakini mmoja ukiwa hauna nguvu kitendo ambacho jopo la Madaktari kiliwalazimu kuutoa na kutumika kuziba majeraha ya upasuaji, watatengenezewa miguu bandia wakitimiza miaka minne.Upasuaji wa mafanikio:Ni upasuaji wa 47 kufanyika katika hospitali ya Mfalme Abdulaziz iliyopo Riyadh, mji mkuu wa Saudi Arabia ambako kuna Madaktari bingwa wa upasuaji.Daktari bingwa aliyeongoza upasuaji wa watoto hao Abdullah Al- Rabeeah aliliambia Habari leo kuwa pacha hao wote wawili wapo katika hali njema na wana matumaini kuwa pacha hao watakua na maisha bora zaidi.Wafananishwa na Maria na Consolata:Kisa cha pacha hao kimefananishwa na kisa cha pacha wengine walioungana waliogusa nyoyo za wengi nchini Tanzania Maria na Consolata. Hata hivyo, hawakutenganishwa na waliishi wakiwa wameungana hadi walipofariki dunia Juni 2, mwaka jana.  <topic>: kitaifa 